Don Daniyal Don Biyajid

Ustaz Don Daniyal bin Don Biyajid atau lebih terkenal sebagai Ustaz Don Daniyal (lahir 14 November 1984) merupakan seorang penceramah bebas, pengacara televisyen dan pensyarah Malaysia yang terkenal dengan rancangan keagamaan beliau yang kebanyakannya disiarkan di TV AlHijrah dan Astro Oasis.

Kehidupan awal
Beliau dilahirkan pada 14 November 1984 di Bukit Mertajam, Pulau Pinang. Anak kedua dari empat beradik kepada pasangan Che Maryam binti Abdul Kader dan bapa, Don Biyajid bin Mustafa, seorang bekas pembantu makmal veterinar. Ustaz Don mendapat pendidikan awal di Sekolah Kebangsaan Kebun Sireh, Bukit Mertajam dan seterusnya menyambung pelajaran di peringkat menengah di Sekolah Menengah Kebangsaan Agama (SMKA) Nibong Tebal, Pulau Pinang. Beliau ialah seorang yang aktif berpidato di zaman persekolahannya.Amirah Amaly Syafaat (7 Februari 2016). Ustaz Don johan pidato Utusan Malaysia. Dicapai pada 17 Ogos 2016. "GUGUP jika tidak dapat melihat wajah ibu, Che Maryam Abdul Kader dan bapa, Don Biyajid Mustafa di dalam dewan, itu yang terjadi kepada Ustaz Don Daniyal, 32, sewaktu mula membabitkan diri dalam pertandingan berpidato". Beliau merupakan lulusan di Universiti Al Azhar di Kaherah, Mesir.

Kerjaya
Beliau memulakan karier di media dengan mengendalikan program interaktif agama Islam, 30 Minit Ustaz Don di saluran TV AlHijrah (saluran Astro 114). Sebelum itu, beliau mengendalikan Program Ihya Ramadan. Penglibatan beliau tidak hanya di TV AlHijrah, beliau turut terlibat di saluran Astro Oasis, RTM dan TV3. Beliau turut aktif di media sosial Facebook Instagram dan TikTok untuk membincangkan perihal agama secara interaktif bersama pengikut beliau.Fenomena 30 Minit Ustaz Don Utusan Malaysia. Dicapai pada 14 Oktober 2011.

Kehidupan peribadi
Beliau berkahwin dengan Husna Zahry pada 23 Ogos 2012Ustaz Don Daniyal kahwin Husna Zahry Arnamee. Dicapai pada 24 Ogos 2012. dan dikurniakan empat orang anak yang kesemuanya lelaki–Don Mustofa (lahir 2014),Ustaz Don namakan bayi sulung Don Mustofa MStar Online (22 Januari 2014). Dicapai pada 7 Mei 2014. Don Ibrohim (lahir 2016)Tahniah! Ustaz Don timang cahaya mata kedua Beautifulnara (27 Januari 2016). Dicapai pada 7 Mei 2016. dan Don Sulaiman (lahir 2019)Don Sulaiman, nama pilihan anak ketiga Ustaz Don Astro Awani (19 Februari 2019). Dicapai pada 7 Mei 2019. dan Don Yunus (2021).

Beliau sebelum ini menafikan khabar angin mengatakan beliau berkahwin dua atau berpoligami dalam satu temuramah bersama Berita Harian: "Mana ada saya kahwin dua? Kalau betul saya kahwin lagi, saya tak akan sorok. Untuk apa sembunyi kerana lambat-laun pasti orang akan tahu."Feride Hikmet Atak (2 Mei 2018). Mana ada kahwin dua - Ustaz Don Berita Harian. Dicapai pada 15 Mei 2018.Izwan Mohd Isa (2 Mei 2018). Ustaz Don nafi berpologami Kosmo!. Dicapai pada 15 Mei 2018.

Filemografi

Drama 
 Tahun Tajuk Watak Saluran TV Catatan 2023 Salam Famili Dirinya sendiri Astro Ceria Penampilan khas

Televisyen
 30 Minit Ustaz Don (TV AlHijrah)
 60 Minit Ustaz Don (TV AlHijrah)
 Tahfiz 9   <sup>(Sepanjang bulan Ramadhan) (TV9)
 Mari Mengaji: Back To Basics Musim 1 dan 2 (Astro Oasis)
 My Generation (Astro Oasis)
 Geng Ngaji Musim 2 (Astro Oasis)
 Salam Baitullah (TV1)
 Demi Pengorbanan (Astro Oasis)
 Hijrah Berselawat (TV AlHijrah)
 Malam Ini Ustaz Don (Astro Oasis)
 Mari Ngaji Bersama Ustaz Don dan Ustazah Sharifah Khasif  <sup>(Sepanjang bulan Ramadhan) (Astro Oasis)

Bibliografi
 Syariat Itu Mudah, Kahwin Itu Indah
 Solat & Selawat

Rujukan

Pautan luar




Kategori:Kelahiran 1984
Kategori:Orang dari Bukit Mertajam
Kategori:Orang dari Pulau Pinang
Kategori:Orang hidup
Kategori:Pendakwah Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Selebriti internet Malaysia
Kategori:Pengacara televisyen Malaysia